open-index/open-wikipedia-markdown huggingface dataset:
Galápagos nasjonalpark

**Galápagos nasjonalpark** (spansk: *Parque nacional Galápagos*) er en ecuadoriansk nasjonalpark som utgjør 96,7 prosent av Galápagosøyenes totale landareal. Nasjonalparken ble opprettet i 1959 som Ecuadors første. Den omfatter 233 større og mindre øyer og holmer med et samlet areal på  hektar, og omsluttes på alle kanter av Galápagos marine reservat. I 1978 ble Galápagosøyene oppført på listen over UNESCOs verdensarvsteder.

## Historie
Det første forsøket på å bevare dyre- og plantelivet på Galápagosøyene ble gjort i 1930-årene for å unngå utryddelse av noen av de mest særegne artene på øyene.

Den 4. juli 1959 ble nasjonalparken opprettet. Kun 3,3 prosent av Galápagosøyenes landareal ble utelatt, noe som tilsvarer de bebodde områdene på øyene Santa Cruz, San Cristóbal, Floreana og Isabela. I 1971 ble det første parkoppsynet opprettet, og i 1979 ble området erklært som natur-verdensarv for menneskeheten av UNESCO, noe som førte til at parkoppsynet også fikk i oppgave å bevare parken og vokte øyene.

I 2007 ble Galápagosøyene lagt på UNESCOs liste over verdensarvsteder i fare som følge av utviklingen som følge av turisme, immigrasjon, handel og faren for innførsel av fremmede dyrearter til øyene.

## Nasjonalparkens arealfordeling på de ulike øyene
Oversikten viser hvor mye av arealet på de enkelte øyene som er lagt inn under nasjonalparken og hvor stort område som er avsatt til bebyggelsen. Arealet er oppgitt i hektar.

## Fotnoter


## Referanser


## Eksterne lenker
* 
* Galapagos nasjonalparks hjemmeside på engelsk og spansk
* Charles Darwin Foundation
Teiichi Okano

**Teiichi Okano** (岡野貞; *Okano Teiichi*; født 16. februar 1878 i Tottori i Japan, død 29. desember 1941) var en japansk komponist.

Han var en overbevist kristen som fikk impulser til sine melodier fra kristne hymner. Hans interesse for musikk ble vakt da han som barn hver uke hørte orgelspill i kirken. Han ble døpt som 14-åring og begynte året etter å studere orgel en amerikansk misjonær, Adams, i Okayama. 

Okano ble professor ved Tokyo Geijutsu Daigaku, og var i førti år organist ved den kanadiske metodistkirken *Hongo Chuo* i Tokyo. Han var viktig for produksjonen av *Mombusho* (undervisningsministeriet)-sangbøkene for skoleverket, og skrev over 160 skolesanger. 

## Populære sanger
* «Furusato» (故郷) (1914)
* «Haru ga kita» (春が来た) (1910)
* «Haru no ogawa» (春の小川) (1912)
* «Hinomaru no hata» (日の丸の旗) (1911)
* «Momiji» (もみじ) (1911)
* «Oborozuki yo» (for sopran, fløyte og harpe - 1914)

## Referanser


## Eksterne lenker
*
Charles Antoine Delgobe

**Charles Antoine Delgobe** (født 11. november 1844 i Château-Thierry i departementet Aisne i Frankrike, død 1. januar 1916 ved Kristiania) var en fransk-norsk ingeniør og genealog.

Delgobe tok bergingeniørseksamen i Paris i 1867 og kom i 1870 till Norge som direktør for Vigsnes Kobberverk. Han ble i 1877 driftsdirektør og i 1879 generaldirektør for de av et fransk selskap drevne apatittgruvene i Bamble, Norges da største private gruveselskap.

Fra 1887 var Delgobe bosatt i Kristiania som sivilingeniør, oversetter og var fra 1907 belgisk visekonsul. Han skaffet seg svært grundige kunnskaper i norsk historie og genealogi, og skapte store samlinger innen disse emner, som omfattet hele Norge. Han utgav *Stamtavle over familien Holberg* (1884) og skrev en del avhandlinger. Men størst betydning fikk han for den genealogiske forskningen ved uttrettelig å bistå andre med sine kunnskaper. Hans bibliotek og samlinger kom til stiftsarkivet i Kristiania og derfra til Statsarkivet i Oslo.

## Referanser


## Eksterne lenker
*
Gustav Arne Kramer

**Gustav Arne Kramer** (født 13. april 1934 i Bærum, død 5. november 2019) var en norsk jazzmusiker (klarinett) og instrumentreparatør.

Hans interesse for musikk startet i barndommen i Evje musikkorps. Videre gikk den musikalske veien via Sandvika Musikkorps til Gardemusikken mens han gikk på Valler videregående skole. I tidsrommet 1953–63 var han med i Big Chief Jazzband med Eivind Solberg, Gerhard Aspheim, Øistein Lund, Ola Sværen og Bjørn Pedersen. I tillegg deltok han i flere fjernsynssendinger - for eksempel "Musikk for swingende" fra 19.07.1986 - og plateinnspillinger, blant annet «Wrap your troubles in dreams» (1954) og «Kansas city man blues» (1955).

Etter læretid hos instrumentmaker Ivar Lundgren i Teatergaten i Oslo, etablerte han sitt firma på Nesodden i 1965, «Gustav Kramer – reparasjon av blåseinstrumenter».

Kramer stilte i 1979 ut sin samling frimerker med jazzmotiv. Kramer skrev manus til filmen «Men Olsenbanden var ikke død» fra 1984, som fikk Chaplin-prisen i 1986. Han var redaktør og programleder for 50 sendinger av Forbrukerradioens *Jazzradio’n* i 1991.

I 2006 ble han medlem av Cabinorkesteret i Drøbak. Året 2012 utga han boken *Mine 10 år med Chiefen* som ble lansert under Big Chief Jazzbands 60-årsjubileum i gamle Logen i Oslo. I 2016 var han medforfatter/-redaktør for boken "Jazzå ....? Myter og humor i norsk jazz" - en bok om jazzhumor. I 2018 - 84 år gammel - var man med på innspillingen av Jan Braathens CD "In the shadow of the forth dimention"

Han var gift med Rigmor Saue (1931–2001), som var en aktiv portrettmaler og den som i 1984 malte Munch-maleriene i filmen "Men Olsenbanden var ikke død".

## Utgivelser
*
*Bjørn Stendahl, Petter Pettersson og Gustav Kramer (red.), *Jazzå ... ? Myter og humor i norsk jazz*, Musikkhuset forlag, 2016

## Referanser


## Eksterne lenker
* 
*
Langrenn under Vinter-OL 2014

**Langrenn under Vinter-OL 2014** ble arrangert fra 8. til 23. februar i Laura ski- og skiskytingkompleks.  

## Medaljefordeling

### Olympiske poeng

## Medaljevinnere
### Menn

### Kvinner

## Litteratur
* 

## Eksterne lenker
* 
* Sochi 2014 Cross Country Skiing Results på olympics.com
* Cross Country Skiing at the 2014 Winter Olympics på olympedia.org
* 
** 
* Cross Country Skiing at the 2014 Sochi Winter Games  på sports-reference.com
Galápagos marine reservat

**Galápagos marine reservat** (spansk: *Reserva marina de Galápagos*) er et ecuadoriansk marint verneområde som omfatter et område på  kvadratkilometer i Stillehavet. Verneområdet ble opprettet i 1998, og omslutter fullstendig alle øyene i Galápagos-arkipelet. Det grenser opp mot Galápagos nasjonalpark som omfatter selve øygruppen.

I 1994 ble det foreslått å innlemme det marine reservatet på listen over UNESCOs verdensarvsteder, og i 2001 ble det eksisterende verdensarvområdet utvidet til også å omfatte havområdet. I 1990 ble området erklært som et hvalfredningsområde.

## Fauna
Havområdet rundt Galápagosøyene er et møtepunkt for varme og kalde strømmer som gir gode levevilkår for en rekke arter. Det er registrert  havdyr. 25% av de havlevende organismene, og 24 arter marine pattedyr, lever kun i dette området. 37 arter er omfattet av CITES-konvensjonen. 

Av hvalarter finnes der knølhval, Brydes hval, seihval, blåhval, tumlere, pantropisk plettet delfin, langnebbet delfin, stripedelfin, gulflankedelfin, kortnebbet delfin, nebbdelfin, arrdelfin, melonhodehval, dvergspekkhogger, halvspekkhogger, spekkhogger, grindhvaler, nebbhvaler, spermhval, dvergspermhval og blekhodenebbhval.

Av andre arter finnes der blant annet haviguaner, kamiguaner, blåfotsuler, røde klippekrabber, smalstjertede måser, ender, fregattfugler og elefantskilpadder.

## Miljøtrusler
Marinreservatet står ovenfor trusler fra forurensing og utviklingen som følger av en økende turisme og en økende befolkning på Galápagosøyene. Det foregår overfiske og ulovlig fiske i farvannene rundt øyene. I og med at det lokale, lovlige, fisket er i ferd med å kollapse fører det til tilfeller der lokale fiskere må gå over til å utføre ulovlige virksomheter.

## Dykking
I enkelte områder av Galápagos marine reservat er det muligheter for besøkende å drive med dykking eller snorkling. Populære steder er Bahía Tortuga på Santa Cruz og ved øyene Bartolomé, Wolf og Darwin.

## Referanser


## Eksterne lenker
* Galapagos nasjonalparks hjemmeside på engelsk og spansk
* UNESCOs offisielle hjemmeside 
* Charles Darwin Foundation 
* Sea Shepherd Conservation Society, Galapagos
Rocky V

***Rocky V*** er en amerikansk sportsdrama og actionfilm fra 1990 regissert av John G. Avildsen. Dette er den femte av Rocky-filmene. Sylvester Stallone gjentar rollen som Rocky og er også ansvarlig for manus. Andre sentrale roller spilles av Talia Shire, Burt Young, Sage Stallone, Tommy Morrison og Richard Gant.

Filmen fikk lunken mottakelse av kritikerne og ble en publikumsmessig nedtur i forhold til de andre.

## Handling
Rocky Balboa blir tvunget til å avslutte karrieren etter å ha fått påvist permanent skade etter kampen mot Ivan Drago. Når han kommer tilbake til USA oppdager han og familien, til sitt store sjokk, at alle pengene de hadde er borte. Deres regnskapsfører har stjålet og øst bort hele formuen på aksjemarkedet. Han og familien blir dermed tvunget tilbake til fattige kår.

Dette innebærer at de må flytte til et slitent arbeiderklassestrøk, og sønnen må skifte skole. Sønnen blir trakassert på skolen og trekkes etter hvert til gata der han omgås nye kamerater. Rocky blir på samme tid kontaktet av en ung og lovende bokser, Tommy Gunn, som ønsker ham som trener. Etter en del tvil sier han ja, og etter hvert oppnår de begge suksess. Dette blir Rockys nye lidenskap, men han neglisjerer samtidig sin egen sønn og de problemer han kjemper med. Etter et oppgjør forsones imidlertid far og sønn, og alt synes å gå Rockys vei.

Samtidig blir Tommy Gunn misfornøyd med at Rocky ikke lar ham bokse mot de største bokserne. Dette unytter den sleipe Don King-aktige boksepromotøren Duke. Han overtaler Tommy med penger og fikser det slik at han får bokse mot en «champion». Tommy vinner kampen, men blir buet av publikum som mener at hans motstander kun var en champion på papiret. Det vekker ytterligere bestyrtelse da han unnlater å takke Rocky for sin seier. Pressen er i harnisk, og Tommy takler ikke alt oppstyret. Han oppsøker derfor Rocky på baren der han holder til, og det hele ender i en durabel gatekamp mellom dem.

## Om filmen
;Anmelderne
Filmen ble dårlig mottatt av anmelderne.
;Publikum
Sett i forhold til de fire første filmene ble *Rocky V* en skuffelse. Dette gjelder spesielt i USA hvor den kun innbrakte 40,9 millioner dollar, mens både *[[Rocky III]]* og *[[Rocky IV]]* innbrakte det tredobbelte.

## Rollebesetning
* Sylvester Stallone – Rocky Balboa
* Talia Shire – Adrian Balboa
* Burt Young – Paulie Pennino
* Sage Stallone – Robert Balboa
* Tommy Morrison – Tommy Gunn
* Richard Gant – George Washington Duke
* Tony Burton – Tony Duke Evers
* Burgess Meredith – Mickey Goldmill
* Michael Williams – Union Cane
* Delia Sheppard – Karen
* Paul Micale – pastor Carmine
* Elisebeth Peters – Jewel
* Kevin Connolly – Chickie
* Hayes Swope – Chickies kamerat

## Referanser


## Eksterne lenker
*
Kunståret 1613

**Kunståret 1613** er en oversikt over hendelser, fødte og avdøde kunstnerpersonligheter i 1613.

## Hendelser
* 27. april – Inigo Jones blir utnevnt til Surveyor of the King's Works i England.
* 11. august – Cesare Corte, som etter å ha vært fengslet av den romerske inkvisisjonen, tilstår og gjennomgår en offentlig avsverging sin kjetterske tro.  Han dør i fengselet noen få uker seinere.

## Malerier
* Cristofano Allori – *Judit med Holofernes' hode* (Palazzo Pitti, Firenze)
* Jan Brueghel – *Dyrenes ankomst til Noas ark*
* Lavinia Fontana – *«Minerva in atto di abbigliarsi»*
* Hendrik Goltzius – *Adam* og *Eva*

## Fødsler
* 24. februar – Mattia Preti, italiensk barokkunstner som arbeidet i Italia og på Malta (død 1699)
* 12. mars – André Le Nôtre, fransk landskapsarkitekt (død 1700)
* 7. april – Gerrit Dou (eller Gerard Dow), nederlandsk maler, elev av Rembrandt (død 1675)
* 12. oktober – Jacques d'Arthois, flamsk barokkmaler som spesialiserte seg på landskap (død 1686)
* Pier Martire Armani, italiensk maler (død 1669)
* Gian Pietro Bellori, italiensk maler, antikvar og kunstnerbiograf (død 1696)
* Giovanni Maria Bottala, italiensk maler (død 1644)
** Pieter de Bailliu, flamsk gravør (dødsår ukjent)
** Aniella di Beltrano, italiensk maler (død 1649)
** Marco Boschini, italiensk maler  i den tidlige barokken i Venezia (død 1678)
** Giovanni Maria Bottala, italiensk maler (død 1644)
** Conrad Buno, tysk kopperplategravør, kartograf og utgiver (død 1671)
** Giulio Carpioni, italiensk maler og etser i den tidlige barokken (død 1678)
** Dirck Cornelis de Hooch, nederlandsk portrettmaler (død 1651)
** Cornelis Mahu, flamsk maler (død 1689)
** Giovanni Paolo Oderico, italiensk maler som hovedsakelig arbeidet i Genova (død 1657)
** Antonio Travi, deaf italiensk landskapsmaler (død 1668)
** Giulio Trogli, italiensk maler som ble kalt *il Paradosso* ("paradokset") (død 1685)
** Bartholomeus van der Helst, nederlandsk portrettmaler (død 1670)

## Dødsfall
* 27. februar – Pietro Facchetti, italiensk maler hovedsakelig av portretter (født 1539)
* 13. mars – Giovanni Battista Caccini, italiensk billedhugger (født 1556)
* 23. mars – Jerónimo de Ayanz y Beaumont, spansk soldat, maler, musiker og oppfinner (født 1553)
* 25. mars – Taddeo Carlone, sveitsiskitaliensk billedhugger og arkitekt (ukjent fødselsår)
* 18. juni – Cigoli, italiensk maker og arkitekt i den seine manierismen (født 1559)
* Juli – Giovan Battista Cavagna, arkitekt, ingeniør og maler (født ca. 1545)
* 19. juli – Nicolaus van Aelst, flamsk gravør og maler (født 1526)
* Durante Alberti, italiensk maler, medlem av en kunstnerfamilie (født 1538)
* Cesare Corte, italiensk maler som hovedsakelig arbeidet i sin fødeby Genova (født 1554)
* Giovanni Battista da Ponte, italiensk maler som arbeidet i Venezia og hans fødested Bassano del Grappa (født 1533)
** Simone de Magistris, italiensk maler og skulptør (født 1555)
** Ventura Salimbeni, italiensk maler i manierismen og trykkmaker (født 1568)

## Referanser


## Eksterne lenker
*
NM i troppsgymnastikk 2000

**NM i troppsgymnastikk 2000** for senior og junior ble arrangert 8. - 9. april 2000, i Laksevåg.

Det ble konkurrert i:
**Nasjonale klasser* - gymmix (frittstående), tumbling og trampett som separate konkurranser
**Euroteam* (tilsvarende dagens TeamGym) -  sammenlagt konkurranse i gymmix (frittstående), tumbling og trampett

Det var ikke kjønnsinndeling i nasjonale klasser i dette NM, dette ble innført i nasjonale klasser først i 2011.

## Resultater, Euroteam
### Kvinner, senior

### Herrer, senior

### Mix, senior

### Kvinner, junior

### Mix, junior

## Resultater, nasjonale klasser
### Gymmix (frittstående), senior

### Tumbling, senior

### Trampett, senior

### Tumbling, junior

### Trampett, junior
Ruben Tagalog

**Ruben Tagalog** (født 18. oktober 1922, død  5. mars 1989) var en filippinsk skuespiller og musiker, kjent for sine verk i kundimanstil. Han var baryton og sang også i *[[Mabuhay Singers]]*.

## Liv og virke
Han slo i gjennom i 1940-årene da han var vert for radioprogramserien *[[Harana ni Ruben Tagalog]].* Blant hans mer kjente slagere var  *Ramona*, *Sayang*, *Azucena* og *[[Nasaan Ka Ngayon]]*. Han gav nytt liv til gamle *danzas* og *balitaws* som *Nahan Kaya Ikaw*, *Bakit Ka Lumuluha*, *Barong Tagalog*, *Dalagang Pilipina* og *Caprichosa.* Han var den første til å spille inn *[[Bayan Ko]]* og *[[Ang Pasko ay Sumapit]]* på grammofonplate.

Trass i sitt navn var han en visaya fra Iloilo og hans morsmål var hiligaynon (også kalt *ilonggo*). Han spilte inn minst to platealbum på cebuano: *Ruben Tagalog sings Visayan Songs* og et duettalbum med Nora Hermosa, *Duet In Visayan*.

På 1950-tallet var han den første til å popularisere tagalogversjonen av den cebuanske julesangen *[[Kasadya Ning Taknaa]]* fra 1933 som *Ang Pasko Ay Sumapit*. Tekstversjonen på tagalog, som ikke var en ren oversettelse, var av Levi Celerio.

## Diskografi
### På tagalog (utvalg)
* *[[Ang Tapis mo Inday]]
* *Barong Tagalog
* *[[Bukid ay Basa]]
* *Caprichosa
* *[[Dalagang Pilipina]]
* *Halina Neneng
* *[[Kay Bango-Bango]]
* *Kay Lungkot nitong Hatinggabi
* *[[Labandera ko]]
* *O Ilaw
* *[[O Pag-ibig]]
* *Pandanggo ni Neneng
* *[[Pista ng Nayon]]
* *Tubig sa Batisan
* *[[Umaga na Neneng]]

=== På cebuano ===
* *Ang Tanan Natapos* - *duett med Nora Hermosa*
* *Dalagang Tabunon
* *[[Gibunsod]]* - *duett med Nora Hermosa*
* *[[Gugma]]* - *duett med Nora Hermosa*
* *[[Ikaw Da'y Na-ingnan]]* - *duett med Nora Hermosa*
* *[[Kalaay]]* - *duett med Nora Hermosa*
* *[[Kasing-Kasing]]
* *Katamis Mo Ba* - *duett med Nora Hermosa*
* *Lang-yaw
* *[[Kahibulongan]]
* *Higugma-a Na Intawon Ako
* *[[Akong Gugma]]
* *Natahap Ako
* *[[Pinangga]]* - *duett med Nora Hermosa*
* *[[Tungod Kanimo]]* - *duett med Nora Hermosa*
* *[[Wa Ko'y Sala]]* - *duett med Nora Hermosa*

## Eksterne lenker
* 
* 
* The KING of KUNDIMAN - RUBEN TAGALOG
Fərid Həsənov

**Fərid Həsənov** (født 9. mars 1992 i Baku) er en aserbajdsjansk musiker. Han ble internasjonalt kjent da han ble den første vinneren av Tyrkvisjonens sangkonkurranse i 2013. 

Həsənov har sin musikalske utdannelse fra Aserbajdsjans statlige universitet for kultur og kunst i Baku, men allerede da han gikk i tiendeklassen på videregående kom han blant finalistene i sangfestivalen *Yeni ulduz*. 
Etter konkurransen ble han solist i gruppa Next, som holdt konserter i flere europeiske land, frem til bandet ble oppløst i 2011. Həsənov startet senere en solokarriere.

I 2013 deltok Fərid Həsənov i delfinalene til Aserbajdsjans nasjonale uttagning til Eurovision Song Contest. 
Senere samme år ble han vinner av den nasjonale finalen hvor landets bidrag til Tyrkvisjonens sangkonkurranse ble valgt. I den nasjonale finalen fremførte Həsənov balladen «Sənsiz».
I den internasjonale finalen vant han med Gövhər Həsənzadəs poplåt «Yaşa».

## Referanser
Huangmeiopera

**Huangmei** eller **Huangmeitone** (kinesisk: 黃梅戲 eller 黃梅調, pinyin: *Huángméixì* eller *Huángméidiào*) begynte på tidlig 1800-tall eller tidligere som en form for landsens folkesang og -dans. Den kalles også **huangmeiopera**, selv om den ikke har meget til felles med de andre former for kinesisk opera.

Huangmei  fylke i  Hubei -provinsen er fødestedet til denne sangformen på 1700-tallet.

Huangmei fylke i Hubei-provinsen er fødestedet til denne sangformen på 1700-tallet.

Til å begynne med var det en enklere form for sangdrama, uten de tradisjonelle operagester som ofte gjør bruk av draktenes ermer og av kompliserte trinn. Etterhvert fikk den et mer operatisk preg, med kostymer og flere roller. Musikken var enkel og kort. Man opptrådte ikke på scener av noe slag; det dreide seg mer om omreisende trupper som fremførte sangdramaene på der det måtte være opportunt.

Formen ble mer alment utbredt etter 1959, da den ble kjent gjennom kinofilm i Hongkong. Det var innvandrende fra Fastlands-Kina som bragte med seg stilen dit og slik inn i byens filmindustri. Flere filmer fulgte, og den mest kjente kom i 1963. Dette var romantiske filmer. Men etterhvert fikk musikkstilen også innpass i wuxiafilm.

De mest fremtredende huangmeitoneskuespillere i Hongkong var Betty Loh Ti, Ivy Ling Po og Tsin Ting.

Huangmeikostymene er generelt mindre ekstravagante enn dem men finner i andre kinesiske operaformer. Det legges mer vekt på sang enn på fremtoning.

## Referanser


## Eksterne lenker
* Huangmei opera video
Nordiske grener under Vinter-OL 2014

**Nordiske grener under Vinter-OL 2014** besto av totalt nitten øvelser, en mer enn under forrige OL. Det ble arrangert tolv langrennsøvelser, seks øvelser for menn og seks for kvinner, i både fri teknikk og klassisk stil. Tre øvelser ble arrangert i kombinert og i skihopping ble det arrangert fire øvelser, to individuelle konkurranser og en lagkonkurranse for menn og en individuell konkurranse for damer. Det var første gangen det ble arrangert olympisk hopprenn for damer.

## Medaljefordeling

## Langrenn
*se hovedartikkel [[Langrenn under Vinter-OL 2014]]*

## Skihopping
*se hovedartikkel [[Skihopping under Vinter-OL 2014]]*

## Kombinert
*se hovedartikkel [[Kombinert under Vinter-OL 2014]]*

## Eksterne lenker
* Skihopping - Resultater  på sports-reference.com
* Kombinert - Resultater  på sports-reference.com
* Langrenn - Resultater  på sports-reference.com
Tomtegata (Oslo)

**Tomtegata** var en gate på Vaterland i Oslo fram til ca. 1970, da hele området ble sanert. Gata lå der Oslo S og Posthuset (tidligere kjent som Postgirobygget) befinner seg i dag. Knut Hamsun bodde i nr. 11 som ung. Huset er omtalt i *[[Sult (roman)|Sult]]* som «huset med de to innganger».
Gata er også omtalt i Alf Prøysens vise «Solskinn og sang».

## Referanser


## Eksterne lenker
* 
* Flere bilder på digitaltmuseum.no
Persgangen

**Persgangen** var en smal gate på Vaterland i Oslo fram til ca. 1960, da hele området ble sanert.
Gata gikk mellom Karl den XIIs gate og Tomtegata.

## Referanser


## Eksterne lenker
* Flere bilder på digitaltmuseum.no
Mette Frederiksen

**Mette Frederiksen** (født 1977) er en dansk sosialdemokratisk politiker som fra 27. juni 2019 er Danmarks statsminister.

Frederiksen har vært Socialdemokratiets partileder (dansk: *formand*) siden 2015, etter å ha vært arbeidsminister og justisminister i Helle Thorning-Schmidts regjeringer mellom 2011 og 2015. Frederiksen har vært medlem av Folketinget siden 2001.

## Liv og virke
### Bakgrunn
Mette Frederiksen vokste opp i en sosialdemokratisk familie i Aalborg som datter av typograf og tillitsmann i *Aalborg Stiftstidende* og *[[Nordjyske Stiftstidende]]* Flemming Frederiksen og pedagog Anette Frederiksen. Etter studentereksamen ved Aalborghus Gymnasium i 1996 tok hun bachelorgrad i administrasjon og samfunnskunnskap ved Aalborg Universitet i 2007 og mastergrad i afrikastudier ved Københavns Universitet i 2009. Før hun ble valgt til Folketinget i 2001, var hun en tid ungdomskonsulent i LO.

### Politiker
Frederiksen ble i 2001 valgt til Folketinget fra Københavns amtskrets, etter å ha blitt nominert fra Ballerup krets. I 2007 ble mesteparten av valgkretsen videreført som Københavns omegns storkrets etter strukturreformen. Hun ble første gang valgt med 3&nbsp;602 personlige stemmer i 2001, senere 18&nbsp;219 stemmer i 2005, 27&nbsp;077 stemmer i 2007 og 21&nbsp;847 stemmer i 2011. Frederiksens stemmetall i 2007 og 2011 var blant de høyeste i landet. Hun har vært Socialdemokraternes sosial-, kultur- og likestillingspolitiske ordfører, i tillegg til nestformann i partiets folketingsgruppe 2005–2011. 

Frederiksen var arbeidsminister 2011–2014 og justisminister 2014–2015. Etter folketingsvalget i 2015 overtok Frederiksen som partiformann.

### Statsminister
Etter folketingsvalget i 2019 dannet Frederiksen en ren sosialdemokratisk regjering den 27. juni 2019. Med sine 41 år ble hun Danmarks yngste statsminister. Etter folketingsvalget 2022 dannet hun en bred regjering mellom Socialdemokratiet, Venstre og Moderaterne.

### Privatliv
Mette Frederiksen var gift med Erik Harr, daværende kommunikasjonsdirektør i Danmarks Apotekerforening, fra 2003 til 2014. I 2020 giftet hun seg med filmregissøren Bo Tengberg.

## Referanser




## Eksterne lenker
* 
* 
*
Friidrett under Sommer-OL 1920 – 400 meter hekk menn

**400 meter hekk** for menn var en av løpøvelsene i friidrett under Sommer-OL 1920 i Antwerpen. Det var femte gangen distansen var med på det olympiske programmet.  Nitten deltakere fra ni nasjoner deltok på 400 meter hekk som ble avviklet 15. og 16. august 1920.

## Rekorder
Gjeldende rekorder før lekene i 1920:

Frank Loomis satte ny olympisk- og verdensrekord med 54,0 i finalen.

## Resultater
### Forsøksheat
De to beste fra hvert førsøksheat gikk videre til semifinale.

**Forsøksheat 1**

**Forsøksheat 2**

**Forsøksheat 3**

**Forsøksheat 4**

**Forsøksheat 5**

### Semifinaler
De tre beste fra hvert semifinaleheat gikk videre til finalen.

**Semifinale 1**

**Semifinale 2**

### Finale

Finalen ble avviklet måndag 16. august 1920.

## Eksterne lenker
* Resultater og profilside  på sports-reference.com
Mattia Preti

**Mattia Preti**, kalt *Il Calabrese* (født 24. februar 1613 i Taverna i Calabria, død 3. januar 1699 i Valletta på Malta) var en italiensk maler i barokken. Han var elev av Guercino.

Mattia Preti skapte seg sin berømmelse som dekorasjonsmaler og dekorerte på 1650-tallet flere av Romas kirker, blant andre *[[Sant'Andrea della Valle]]*, med motiver fra den kristne tradisjonen. Han utførte seinere dekorasjoner i det kartusianske kapellet i Napoli og fresker i katedralen i Valletta.

## Referanser


## Eksterne lenker
* 
* Mattia Preti hos Web Gallery of Art
Jan Augustinus

**Jan Augustinus** (født 4. februar 1949) er en nederlandsk dommer og tidligere skøyteløper.

## Som skøyteløper
I sesongen 1969/1970 ble han nummer 6 i det nederlandske mesterskapet i sprint i Deventer den 10.–11. januar 1970 som ble vunnet av Jan Bazen.

## Som overdommer
Han var assisterende overdommer under hurtigløp på skøyter under Vinter-OL 2010, og ved flere internasjonale mesterskap. I tillegg har han hatt utallige verdenscupoppgaver.

## Referanser


## Eksterne lenker
* 
* Bilder av Jan Augustinus på DesgPhoto.com/SpeedSkatingPhotos.info
Skravert posthorn

**Skravert posthorn** var en norsk serie med posthornfrimerker som utkom i årene 1877&ndash;1878. Dette var den andre norske serien med posthornfrimerker &ndash; frimerker med et posthorn som sentralt motiv. Det var også den første norske frimerkeutgivelsen etter innføringen av den skandinaviske myntunionen, og avløste som sådan posthornserien skilling posthorn.

Motivet ble tegnet av den tyskfødte norske arkitekten og grafikeren Andreas Friedrich Wilhelm von Hanno i 1871. Originalstempelet ble laget av den danske gravøren Philip Christian Batz fra København. Frimerkene ble trykket som  boktrykk av P. Petersens trykkeri i Christiania, med papir fra Bentse Brug nær Akerselva.

Serien kom i ti valører: 1 øre brungrå, 3 øre guloransje, 5 øre grønn, 10 øre rød, 12 øre gulgrønn, 20 øre brun, 25 øre fiolett, 35 øre blågrønn, 50 øre rødbrun og 60 øre blå.
Arkitekturåret 2013

## Bygninger

*Januar – James B. Hunt Jr. Library, tegnet av Snøhetta åpnet i Raleigh, Nord-Carolina.
*21. mars – Den Blå Planet, tegnet av 3XN, åpnet i København, Danmark.
*25. april – George W. Bush-senteret ble åpnet i Dallas, Texas.
*30. mai – Mary Rose-museet, tegnet av Wilkinson Eyre Architects og Pringle Brandon Perkins+Will, åpnet i Portsmouth, England.
*1. juni – Musée des civilisations de l'Europe et de la Méditerranée, tegnet av Rudy Ricciotti, åpnet i Marseille, Frankrike.
*10. juni – Cayan Tower i Dubai, De forente arabiske emirater, sto ferdig.
*30. august – offisiell åpning av Kalvebod Bølge i København
*13. november – Four World Trade Center i New York sto ferdig.

## Hendelser
*Oktober – Den 6. World Architecture Festival ble arrangert i Singapore.
*12. juni – Grunnsteinnedleggelse for Berliner Stadtschloss i Berlin, Tyskland.
## Priser
* AIA-gullmedaljen &ndash; Thom Mayne
* C.F. Hansen-medaljen &ndash; Jan Gehl
* Eckersbergmedaljen &ndash; Kristine Jensen
* Murverksprisen &ndash; MVRDV og DARK Arkitekter for DNBs nybygg i Bjørvika
* Betongtavlen &ndash; Reiulf Ramstad Arkitekter for Selvika rasteplass - Nasjonal turistveg Havøysund (Fylkesvei 889)
* Arnstein Arneberg pris &ndash; Villa Perlemorveien, Griff arkitektur
* Architecture Firm Award &ndash; Tod Williams Billie Tsien Architects
* Den europeiske unions pris for samtidsarkitektur &ndash; Henning Larsen Architects for  Harpa konserthus
* Norsk Stålkonstruksjonspris &ndash; Trollstigplatået, Reiulf Ramstad Arkitekter
* Nykredits Arkitekturpris &ndash; Gehl Architects
* Pritzker Architecture Prize &ndash; Toyo Ito, Japan
* Treprisen &ndash; Helen & Hard Arkitekter ved Siv Helene Stangeland og Reinhard Kropf

## Dødsfall

|-
|April
|9. || Paolo Soleri ||  || arkitekt ||align=center| ||align=center| ||

|Juni
|22. || Henning Larsen ||  || arkitekt ||align=center| ||align=center| ||
|-
|August
|29. || Are Vesterlid ||  || arkitekt og professor vedArkitekthøgskolen i Oslo fra 1967 til 1988 ||align=center|92 ||align=center|1921 || 

|November
|28. || Elisabet Fidjestøl ||  ||  arkitekt og politiker ||align=center|91 ||align=center|1922 ||
|}

## Referanser
Dorra (distrikt)

**Dorra** er et av Djiboutis elleve distrikter. Det ligger nord i landet i regionen Tadjourah. Det har grense til distriktene Randa i sørøst og såvidt til Alaili Dadda i øst og det har også grense mot landene Etiopia i nordvest og Eritrea i nord.
Dåin

:*Se også hjorten [[Dåin (hjort)|Dåin]].*

**Dåin** (norrønt: *Dáinn*) er en av dvergene i norrøn mytologi. I Edda-diktet Gylvaginning forklares dvergenes tilblivelse med at de begynte å leve i kjøttet til urjotnen Yme, først som mark. Gudene ga dem folkevett og menneskekropp, men de bor i jorda og i berget. Gylvaginning navngir ca 60 dverger som ble skapt på denne måten.

Dåins navn er knyttet til sverdet Dåinsleiv som den mytiske kong Hogne eide og som var laget av dvergen Dåin. Sverdet ble brukt i Hognes strid mot Hedin i den eviglange Hjadningestriden og det hadde den egenskapen at det alltid drepte når det var dratt av sliren.

Dåin er også knyttet til grisen Hildisvin som tilhørte åsynjen Frøya. I diktet Hyndluljod i Den eldre Edda står det at Hildisvinet ble skapt av de to dvergene Dåin og Nabbe som var brødre.

## Se også

* Dverg
* Norrøn mytologi
* Overnaturlige vesener

## Referanser
Antipatros av Kyrene

**Antipatros av Kyrene** (gresk: Ἀντίπατρος, latin: *Antipater*) var en gresk filosof i antikken (300-tallet f.Kr.), en av kyreneikere i Kyrene på den skole som var blitt opprettet av Aristippos. Kyrereisk filosofi var en tankeretning avledet fra aspekter av Sokrates' filosofi og som fant sin konsekvens i en hedonistisk livsholdning: livets mål var å søke glede og behag ved å tilpasse omstendighetene til seg selv og opprettholde avpasset kontroll over både motgang og framgang. Antipatros var en av Aristippos' elever, og blant hans egne elever kjennes Epitimedes.

Om Antipatros' liv og lære kjennes nesten ingenting, bortsett fra at han nevnes av Diogenes Laertios. I henhold til Cicero var han blind, men fant trøst i at mørket ikke var uten velbehag: da en del kvinner jamret som over hans mangel på syn, svarte han: «Hva mener dere? Tror dere ikke natten kan bidra med gleder?» En tredje omtale finnes i *Gnomologium Vatikanet Epicureum*.

## Referanser


## Litteratur
* Giannantoni, Gabriele red. (1990): *Socratis et Socraticorum Reliquiae*, bind 2, Bibliopolis, Napoli, avsnitt IV-C

## Eksterne lenker
* Cyrenaics Resource Håndbok for kyreneiske ressurser, primære og sekundærkilder
Randa (distrikt)

**Randa** er et av Djiboutis elleve distrikter. Det ligger i regionen Tadjourah. Det har grense til distriktene Dorra i nordvest, og til Alaili Dadda og Obock i nordøst, til Tadjourah i sørøst og til Balha i sørvest.
Tadjourah (distrikt)

**Tadjourah** er et av Djiboutis elleve distrikter. Det ligger i regionen Tadjourah. Det har grense til distriktene Obock i nordøst og til Randa og Balha i nordvest og til Yoboki i sørvest og til Tadjourahbukta i sør og sørøst.
Balha (distrikt)

**Balha** er et av Djiboutis elleve distrikter. Det ligger i regionen Tadjourah. Det har grense til distriktene Dorra i nordøst, Randa i øst, Tadjourah i sørøst, Yoboli i sør og til Etiopia i nordvest.
Yoboki (distrikt)

**Yoboki** er et av Djiboutis elleve distrikter. Det ligger sørvest i landet i regionene Dikhil og Arta. Det har grense til distriktene Balah i nord Tadjourah i øst, Dikhil i sørøst og til As Eyla i sør og i vest grenser det til Etiopia.
As Eyla

**As Eyla** er et av Djiboutis elleve distrikter. Det ligger sørvest i landet i regionen Dikhil. Det har grense til distriktene Yoboki i nord og Dikhil i øst og i vest og sør har det grense mot Etiopia.
Dikhil (distrikt)

**Dikhil** er et av Djiboutis elleve distrikter. Det ligger sør i landet i regionene Dikhil og Arta. Det har grense til distriktene As Eyla i vest, Yoboki i nordvest, Djibouti i nordøst og til Ali Sabieh i sørøst og i sør har det grense mot Etiopia.
Olaf Dahll

**Olaf Ottesen Dahll** (født 19. desember 1889 i Kristiania, død 27. mai 1968 i Oslo) var en norsk jurist og roer som også representerte Norge i OL.
## Liv og virke
### Bakgrunn
Han var sønn av ingeniør Jørgen Henrik Dahll og Regine Amalie Ottesen. Etter examen artium 1907 ble han student og representerte Studenternes Roklub da han var med i Sommer-OL 1912, som ble avholdt i Stockholm. Laget kom til kvartfinalen. 
### Karriere
Etter cand.jur. 1913 hadde han en variert karriere. Først ett år som sekretær ved generalinspektoriatet i det østlige Anatolia, det som i dag er Armenia. Han var bosatt i Van men så kom den første verdenskrig og den europeiske administrasjon av området ble lagt i bero. 

Så han for tilbake til Norge og ble advokat i Torridal ved Kristiansand. Dernest 1915–1916 sekretær i Utenriksdepartementet. Fra 1916 til 1917 var han sjef for Norske Studenters Roklub, mens han 1916 til 1920 var ved advokatkontoret Johan J. L. Schaanning i Kristiania. 

I 1920 var han forøvrig høyesterettsadvokat i ett år, før han var ett år på studieopphold i London hos skipsmegler-firmaet Botterrell & Roche i London og lærte seg den engelske sjørett og handelsrett. Han ble også sekretær for Norsk Skipsmeglerforbund og med i direksjonen for Holmenkollbanen og det såkalte Continentalkomplekset.  Fra  1921 til 1928 ble han opphøyet til partner med Schaanning, og fra 1928 i utvidet kompaniskap med Ernst Hilditch, Folkvard Bugge og B. Dahl-Hansen. Men advokat-selskapet ble oppløst i 1932.

Han var ellers ulønnet offiser fra 1908, fra 1918 ulønnet premierløytnant i hjulrytterkompani (de som bruker sykkel for å forflytte seg) og tok Idrettsmerket i gull, en utmerkelse etablert i 1915 for generelle ferdigheter. Han ble  også tildelt Kongens fortjenstmedalje i gull.  Fra 1929 til 1934 var han president i Norges Fekteforbund.  

I 1917 giftet han seg i København med ho Agnete Cold (1896) som var datter av Christian Magdalus Thestrup Cold som var dansk utenriksminister fra 1922 til 1924. 

## Utgivelser
* *Om skipsmegleres rettslige stil*, 1925

## Referanser


## Eksterne lenker
*
Tekannevarmer

En **tekannevarmer** er en foret hette som brukes til å holde teen varm i en tekanne. Tekannevarmere finnes i mange fasonger, mønstre og materialer – sydde, heklede og strikkede.
Henrik Høegh

**Henrik Børge Høegh** (født 1952) er en dansk gårdbruker og politiker (V).

Han ble født i Alsø i Fuglse sogn på Lolland som sønn av gårdbruker Børge Høegh og Jytte Høegh (født Clausen). Etter realskolen tok han landbruksutdannelse i Danmark og Canada. Høegh har vært gårdbruker i Fuglse siden 1974. Han har hatt en rekke verv i landbrukets organisasjoner, blant annet som 1. viseformann i Dansk Landbrug 1998–2007.

Høegh har vært valgt til Folketinget fra Sjællands storkrets fra 2007 til 2015, etter å ha blitt nominert fra Guldborgsund krets. Han var medlem av Folketingets energiutvalg, matvareutvalg og grønlandske utvalg og nestformann i Europa-utvalget før han var matvareminister i Lars Løkke Rasmussens første regjering 2010–2011. Fra 2011 er han Venstres miljøvernpolitiske ordfører og medlem av Folketingets miljøvernutvalg, matvareutvalg, Europa-utvalg og klima-, energi- og bygningsutvalg. I 2013 ble han innvalgt i Lolland kommunestyre med flest personlige stemmer.

Høegh er utnevnt til ridder av Dannebrogordenen.

## Referanser


## Eksterne lenker
*
Verdenscupen i langrenn 2013/14

**Verdenscupen i langrenn 2013/2014** startet 29. november 2013 med Nordic Opening Tour i Kuusamo i Finland og ble avsluttet 16. mars 2014 i Falun. Vinnere ble Martin Johnsrud Sundby og Therese Johaug. Tour de Ski ble arrangert i perioden 28. desember 2013 til 5. januar 2014. 

## Kalender
**Forklaring: (K) = Klassisk stil, (F) = Fristil**
### Menn
#### Individuelt

#### Lagøvelser

### Kvinner
#### Individuelt

#### Lagøvelser

## Verdenscupen sammenlagt
### Menn

### Kvinner

   

### Nasjonscupen

## Verdenscuppoeng

Verdenscuppoeng blir gitt til de 30 beste i hver konkurranse:

¹Alle konkurranser som ikke inngår i Nordic Opening Tour, Tour de Ski eller verdenscupfinalen.

I stafetter teller verdenscuppoeng kun i nasjonscupen. I sprintstafett 100 poeng til vinnende lag osv., men i de lengre stafettene ( respektive ) gis det doble verdensscuppoeng.
I fellesstarter deles det ut ekstrapoeng for spurtpriser. Avhengig av løpets lengde deles det ut poeng én til seks ganger. De ti første som passerer får verdenscuppoeng etter følgende tabell:

## Noter
:1.  Resultatet er ut ifra tiden løperen har og ikke fra hvilken løpere som kom først i mål. Sluttresultatet i Nordic Opening Tour, Tour de Ski og verdenscupfinalen er derimot ut ifra målpassering i jaktstarten.

:2.  Det deles ikke ut verdenscuppoeng for denne etappen i verdenscupfinalen.

## Referanser
Darko Nestorović

**Darko Nestorović** (serbisk: Дарко Несторовић, født 4. april 1965 i Kakanj) er en bosnisk tidligere fotballspiller og nåværende fotballtrener for Sutjeska Foča.  Han har tidligere spilt for klubbene Čelik Zenica, FK Rad, NK Rijeka, Panserraikos, Hamarkameratene og Umeå.

## Klubbkarriere
Nestorović startet sin fotballkarriere hos Čelik Zenica i 1985, hvor han spilte 79 seriekamper og scoret 21 mål frem til 1989. Han meldte deretter overgang til FK Rad, hvor han spilte 15 seriekamper på én sesong. Hos FK Rad spilte han også to kamper under UEFA-cupen 1989/90, hvor han scoret et av klubbens to mål mot Olympiakos i første runde (2–3 sammenlagt). Han dro deretter til Kroatia, hvor han skrev under for NK Rijeka i 1990. Her spilte han over 20 seriekamper i 1990/1991-sesongen, før han dro videre til den greske klubben Panserraikos for 1991/1992-sesongen og fikk med seg 19 seriekamper.

Etter Bosnia-krigen signerte han for Hamarkameratene på sommeren 1995. Han debuterte for klubben i Tippeligaen den 16. juli 1995 i en hjemmekamp mot , hvor Nestorović scoret ett av målene (2–1). Totalt spilte han ti seriekamper og scoret fire mål i høstsesongen, noe som gjorde han til klubbens toppscorer, men som ikke klarte å berge klubben fra nedrykk. I 2000 gjorde han comeback som spiller på toppnivå, hvor han fikk tre kamper for den svenske klubben Umeå FC.

## Trenerkarriere
I 2010 tok han over som trener for Sloboda Mrkonjić Grad. Han dro videre til Radnik Bijeljina for 2011/2012-sesongen, før han ble ansatt som trener for Sutjeska Foča i 2012.

## Referanser


## Eksterne lenker
* 
* Spillerprofil hos Worldfootball.net
DX Cancri

**DX Cancri** er en liten variabel stjerne i stjernebildet Krepsen. Med en tilsynelatende størrelsesklasse på 14,81, lyser den altfor svakt til å bli sett med det blotte øye. For å se stjernen trengs det et teleskop med en blenderåpning på 41 cm (16") eller mer. Ut fra parallaksemålinger er avstanden fra jorden til DX Cancri bestemt til å være 11,8 lysår (3,6 parsec). Dette gjør den til den attende nærmeste stjernen (eller stjernesystemet) til Solen. 

Stjernen befinner seg i hovedserien og er klassifisert som en rød dverg av spektralklasse M6.5V. Den har omtrent 9% av Solens masse og 11% av Solens radius. Stjernen har en effektiv temperatur på 2&nbsp;840 K i den ytre kappen, og det er dette som gir den det kjølige, rød-oransje utseendet til en M-type-stjerne. Dette er en flarestjerne som har tilfeldige, periodiske endringer i lysstyrke. Den kan femdoble sin lysstyrke.  

DX Cancri har blitt undersøkt for en overflod av infrarød stråling, forårsaket av kaldt sirkumstellart støv, men dette ble ikke registrert. Det er foreslått å inkludere stjernen i Castor-forbindelsen, som er en bevegende gruppe stjerner som følger omtrent samme bane over himmelen. Denne gruppen antas å være 200 millioner år gammel. 

## Se også
* Liste over de nærmeste stjernene

## Referanser




## Eksterne lenker
* Om DX Cancri på solstation.com  
* David's Astronomy Pages: Nearby stars
Pekka Lagerblom

**Pekka Lagerblom** (født 1982) er en finsk tidligere fotballspiller. Han har blant annet spilt for klubbene FC Lahti, SV Werder Bremen, 1. FC Nürnberg, 1. FC Köln, Alemannia Aachen, FSV Frankfurt, VfB Stuttgart II, RB Leipzig, IFK Mariehamn og Hamarkameratene. Lagerblom har spilt 12 landskamper for  og har flere kamper på aldersbestemte landslag.

Hans eldre bror, Lasse Lagerblom, har for øvrig også spilt fotball på øverste nivå i Finland.

## Klubbkarriere
Lagerblom startet sin fotballkarriere hos hjemklubben FC Lahti, og i sesongene 2003 og 2004 spilte han 55 seriekamper og scoret 13 mål i Veikkausliiga. I januar 2004 meldte han overgang til tyske SV Werder Bremen, hvor han på vårsesongen fikk med seg en seier i både Bundesligaen og DFB-Pokal. Etter å ha slitt med å etablere seg i førstelagstroppen ble han lånt ut til 1. FC Nürnberg den påfølgende vårsesongen, hvor han spilte totalt 11 seriekamper.

På sommeren 2006 meldte han overgang til 1. FC Köln i et forsøk på å få flere førstelagskamper, og fikk totalt 27 seriekamper og scoret ett mål frem til sommeren 2007. Da meldte han overgang til TSV Alemannia Aachen, hvor han spilte 40 seriekamper frem til sommeren 2009. I begynnelsen av juni 2009 forlot han Alemannia Aachen og skrev under på en ettårskontrakt med FSV Frankfurt, hvor han fikk 13 seriekamper. Den 6. juli 2010 meldte han overgang til VfB Stuttgart II, hvor han spilte 30 seriekamper under 2010/2011-sesongen. 

Sommeren 2011 satte han kursen mot 3. Liga, hvor han skrev under for RB Leipzig. Her fikk han problemer med å etablere seg på førstelaget, og fikk kun syv seriekamper. Den 20. februar 2013 forlot han tysk fotball og dro hjem til Finland, hvor han skrev under for IFK Mariehamn i Veikkausliiga. Selv etter å ha spilt 21 seriekamper for IFK Mariehamn valgte han å forlate klubben ved sesongslutt, og signerte deretter under på en kontrakt med Hamarkameratene, hvor han var tiltenkt midtstopperplass.

I juni 2014 ble Lagerblom og Hamarkameratene enige om å si opp kontrakten med spilleren. I juli samme år skrev han under kontrakt med den svenske klubben Ånge IF.

## Landslagskarriere
Lagerblom fikk, i likhet med Juha Pasoja, sin offisielle landslagsdebut for  den 16. november 2003 i en kamp mot , hvor han kom inn som innbytter for Alexei Eremenko. Lagerblom fikk totalt 12 kamper frem til 2006.

## Meritter
;Werder Bremen
* Bundesligaen (1): 2003–2004
* DFB-Pokal (1): 2003–2004

## Referanser


## Eksterne lenker
*
Djibouti (distrikt)

**Djibouti** er et av Djiboutis elleve distrikter. Det ligger sørøst i landet i regionen Arta og byregionen Djibouti. Det har grense til distriktene Ali Sabieh i sør og til Dikhil i vest og i nord mot Tadjourabukta og i øst mot Somalia.
EZ Aquarii

**EZ Aquarii** er et trippelstjernesystem i stjernebildet Vannmannen som befinner seg cirka 11,3 lysår (3,5 parsec) unna vårt solsystem. Det er også kjent som **Luyten 789-6** og **Gliese 866**. De tre stjernene er alle røde dverger av M-type. Stjernene EZ Aquarii A og C ligger i en avstand fra hverandre på kun 0,03 astronomiske enheter og danner en spektroskopisk dobbeltstjerne, med en omløpstid på 3,8 dager. Denne dobbeltstjernen deler bane med EZ Aquarii B som har en omløpstid på 823 dager. Dobbeltstjernen EZ Aquarii A/B er kjent for å sende ut røntgenstråling.   

Ez Equarii er det tolvte nærmeste stjernesystemet til Solen. Det beveger seg mot solsystemet og vil om cirka 32&nbsp;300 år nå sin minste avstand til Solen på omkring 8,2 lysår (2,5 parsec). ChView-simuleringer viser at Laicalle 9352 er trippelstjernens nærmeste nabostjerne i dag. Den befinner seg i en avstand av cirka 4,1 lysår (1,3 parsec) fra EZ Aquarii. 

## Se også
* Liste over de nærmeste stjernene

## Referanser




## Eksterne lenker
* Om Ez Aquarii på solstation.com 
* Animasjon av omløpsbanen samt en visualisering av den beboelige sonen rundt EZ Aquarii B − solstatiom.com
Jacques Vergès

**Jacques Vergès** (født 5. mars 1925, død 15. august 2013) var en fransk-algerisk forsvarsadvokat som ble berømt gjennom sitt forsvar av kontroversielle klienter som den krigsforbrytertiltalte nazisten Klaus Barbie, den internasjonale terroristen Ilich Ramírez Sánchez («Sjakalen») og tidligere ledere for det kambodsjanske Røde Khmer-regimet. På grunn av de mange kontroversielle klientene fikk han tilnavnet «djevelens advokat».

Vergès var aktiv helt fram til sin død og i 2011 forsvarte han den krigsforbrytertiltalte Khieu Samphan, tidligere president i Kambodsja.

## Biografi
Vergès ble født i Siam, dagens Thailand, i 1925, som sønn av den franske diplomaten Raymond Vergès og vietnamesiske Pham Thi Khang. Han vokste opp på øya Réunion i Indiahavet.

I 1942 vervet Vergès seg til De frie franske styrker i Liverpool. Etter krigen ble han med i det franske kommunistpartiet, og dro til Paris for å studere jus. Her møtte han første gang Pol Pot, mens han ledet studentorganisasjonen Union internationale des étudiants. De to diskuterte vilkårene for de kolonialiserte folkenes frigjøring og utviklet et livslangt vennskap.

### Algeriekrigen
Sitt internasjonale gjennombrudd som advokat fikk Vergès i Algerie på slutten av 1950-tallet. Her fungerte han som forsvarsadvokat for en rekke medlemmer av den algeriske frigjøringsfronten Front de libération nationale (FNL). En av de mest omtalte rettssakene på denne tida var den mot Djamila Bouhired (Vergès' senere hustru) som var tiltalt for en rekke bombeattentater. Det var under denne rettssaken at Vergès utviklet sitt «defense de la rupture», å forsvare gjennom å angripe et urettferdig lovverk og sette påtalemyndigheten på tiltalebenken.

Vergès konverterte til islam og ble innvilget algerisk statsborgerskap.

### Under jorden
I 1970 forsvant Vergès tilsynelatende fra jordens overflate. Åtte år gikk før han dukket opp i Paris og vendte tilbake til sin advokatgjerning som om ingenting var hendt. Forsvinningen utløste en rekke spekulasjoner om hvor den berømte advokaten hadde oppholdt seg. Helt fram til sin død nektet han kategorisk å fortelle hvor han var eller hva han drev med mellom 1970 og 1978.

## Referanser


## Eksterne lenker
* 
*
Frithjof Lorentzen

**Frithjof Hunter Lorentzen** (1896–1965) var en norsk skipsmegler og OL-fekter.

Han var sønn av kaptein Johannes Lorentzen (1864–1910) og Valborg (1866–1947, født Haakonsen). Hans brødre var brødrene James Stove-Lorentzen (1893–1920), Axel Borgval Lorentzen (1895–1952) og Jørgen Johannes Lorentzen (1897–1975), og de bodde i Drammen og gikk på stedets offentlige høiere allmenskole. 

Etter Oslo handelsgymnasium 1915 var han skipsmegler i Oslo frem til 1918, dernest i Paris til 1920, så i London 1921 til 1922.  Fra 1923 gikk han sammen med broren Jørgen Johannes inn som kompanjong i meglerfirmaet Lorentzen & Co. i Oslo som de to eldste brødrene James og Axel hadde startet i 1919. De tok over megleriet som inntil da ble drevet av E. Engelbrethsen og holdt til i Heyerdahlsgt. 1. Megleriet drev mye med kull- og oljeforsyning til hvalfangsten i Antarktis. Dette gjorde at de i 1929 de første tankerkontrakter. Fra 1933 var han med i Lorentzens Rederi. Ellers var han styremedlem i Braathens Rederi (etablert 1930 og fra 1935 kalt *Lorentzens Skibs A/S*) og i representantskapet for A/S Fraternitas. 

I 1962 delte Lorentzen seg i rederi og megleri, der sønnene til Frithjov, han J. Eirik Lorentzen (1928–1987), Fridtjof Lorentzen jr (1929–2010) og Christian Lorentzen (1948) ble innehavere av *F. H. Lorentzen & Sons*. Altså: *Sons* var J. Eirik, Fridtjof jr. og Christian.

## Fektingen
* Sommer-OL 1924 i Paris, og  Sommer-OL 1928 i Amsterdam.  
* norsk mester i fekting, kårde for senior herre i 1929 og 1932. Representerte Oslo Fekteklub
* visepresident i Norges Fekteforbund
## Se også
* Lorentzen (slekt)
## Referanser

## Eksterne lenker
*
Groombridge 34

**Groombridge 34**, også kjent under betegnelsene **Gliese 15** og **ADS 246 A**, er et dobbeltstjernesystem som ligger i stjernebildet Andromeda, cirka 11,7 lysår unna Solen. Det består av to røde dvergstjerner som ligger cirka 147 astronomiske enheter fra hverandre i en nesten sirkelformet bane. Begge stjernene i dette systemet er typiske flarestjerner som viser stor variasjon i lysstyrke på grunn av tilfeldige og kortvarige utbrudd av stråling fra små områder på stjerneoverflaten. Hovedstjernen i dobbeltsystemet er Groombridge 34 A og betegnes som GX And, mens den mindre ledsageren er kalt GQ And. De er begge for lyssvake til å kunne sees med det blotte øye.

## Se også
* Liste over de nærmeste stjernene

## Referanser




* Lippincott, S. L., "Parallax and orbital motion of the 2 nearby long-period visual binaries Groombridge 34 and ADS 9090", 1972, ''Astronomical Journal, 77, 165.

## Eksterne lenker
* Om Groombridge 34 på solstation.com 
* www.richweb.f9.co.uk/ David's Astronomy Pages: Nearby stars 
* Bilde av Groombridge 34
* The One Hundred Nearest Star Systems, RECONS